CELEX: 32010D0198
Language: sk
Date: 2010-04-06 00:00:00
Title: 2010/198/: Rozhodnutie Komisie zo 6. apríla 2010 , ktorým sa Lotyšsko oslobodzuje od určitých povinností uplatňovať smernice Rady 66/402/EHS a 2002/57/ES, pokiaľ ide o  Avena strigosa Schreb., Brassica nigra (L.) Koch a  Helianthus annuus L. [oznámené pod číslom K(2010) 2042] (Text s významom pre EHP)

7.4.2010   
            
            
               SK
            
            
               Úradný vestník Európskej únie
            
            
               L 87/34
            
         ROZHODNUTIE KOMISIE
   zo 6. apríla 2010,
   ktorým sa Lotyšsko oslobodzuje od určitých povinností uplatňovať smernice Rady 66/402/EHS a 2002/57/ES, pokiaľ ide o Avena strigosa Schreb., Brassica nigra (L.) Koch a Helianthus annuus L.
   [oznámené pod číslom K(2010) 2042]
   (Iba lotyšské znenie je autentické)
   (Text s významom pre EHP)
   (2010/198/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 23a,
   so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín (2), a najmä na jej článok 28,
   so zreteľom na žiadosť predloženú Lotyšskom,
   keďže:
   
               (1)
            
            
               V smerniciach 66/402/EHS a 2002/57/ES sa stanovujú určité ustanovenia na uvádzanie osiva obilnín a osiva olejnín a priadnych rastlín na trh. V týchto smerniciach sa takisto stanovuje, že za určitých podmienok môžu byť členské štáty úplne alebo čiastočne oslobodené od povinnosti uplatňovať ustanovenia týchto smerníc, pokiaľ ide o určité druhy.
            
         
               (2)
            
            
               Lotyšsko požiadalo o oslobodenie od povinností vyplývajúcich z uvedených smerníc, pokiaľ ide o Avena strigosa Schreb., Brassica nigra (L.) Koch a čiastočne o Helianthus annuus L.
            
         
               (3)
            
            
               Osivo Avena strigosa Schreb, Brassica nigra (L.) Koch a Helianthus annuus L. sa v Lotyšsku obvykle nerozmnožuje, ani neuvádza na trh. Okrem toho jeho hospodársky význam v uvedenej krajine nie je významný. Vzhľadom na klimatické podmienky sa v Lotyšsku osivo Helianthus annuus L. neprodukuje; osivo na siatie sa dováža z iných krajín a výnos sa používa len na kŕmne účely.
            
         
               (4)
            
            
               Pokiaľ tieto podmienky budú pretrvávať, príslušný členský štát by mal byť oslobodený od povinnosti uplatňovať ustanovenia smerníc 66/402/EHS a 2002/57/ES na dotknuté druhy.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre osivá, množiteľský materiál v poľnohospodárstve, záhradníctve a lesnom hospodárstve,
            
         PRIJALA TOTO ROZHODNUTIE:
   Článok 1
   Lotyšsko je oslobodené od povinnosti uplatňovať smernicu 66/402/EHS, s výnimkou článku 14 ods. 1, pokiaľ ide o druh Avena strigosa Schreb.
   Článok 2
   1.   Lotyšsko je oslobodené od povinnosti uplatňovať smernicu 2002/57/ES, s výnimkou článku 17, pokiaľ ide o druh Brassica nigra (L.) Koch.
   2.   Lotyšsko je oslobodené od povinnosti uplatňovať smernicu 2002/57/ES, s výnimkou článku 17 a článku 22 ods. 1, pokiaľ ide o druh Helianthus annuus L.
   Článok 3
   Toto rozhodnutie je určené Lotyšskej republike.
   
      V Bruseli 6. apríla 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES 125, 11.7.1966, s. 2309.
   
      (2)  Ú. v. ES L 193, 20.7.2002, s. 74.